# Beskæftigelsesministeriet

### Fra Wikipedia, den frie encyklopædi

Beskæftigelsesministeriet i krydset Ved Stranden/Laksegade

Beskæftigelsesministeriet blev oprettet som et selvstændigt ministerium i 1942 under navnet Arbejdsministeriet. I dag hedder Beskæftigelsesministeren Claus Hjort Frederiksen.

## [redigér] Opgaverne

Departementets opgaver er at udforme den overordnede politik og styring på Beskæftigelsesministeriets område. Det har udviklet sig til følgende hovedområder og love: Arbejdsmiljølovgivningen, lovgivning om arbejdsløshedsforsikring, arbejdsretlige spørgsmål og arbejdsmarkedsservice. Arbejdsmarkedsservice omfatter den offentlige arbejdsformidling (AF) og en aktiv arbejdsmarkedspolitik mv.

## [redigér] Historien

Departementet Beskæftigelsesministeriets departement blev, under navnet Arbejdsministeriet, oprettet i november 1942 ved en deling af det daværende Arbejds- og Socialministerium. Ministeriet indgik i perioder i 40'erne og i 50'erne i både Arbejds- og Boligministeriet, Økonomi- og Arbejdsministeriet og igen i Arbejds- og Socialministeriet. I 2001 skiftede Arbejdsministeriet navn til Beskæftigelsesministeriet.

Arbejdstilsynet Den ældste enhed under Arbejdsministeriet er Arbejdstilsynet. I 1873 greb regeringen ind med lovgivning for at hindre sundhedsfarligt børnearbejde. Man oprettede som kontrolinstans et særligt Fabriktilsyn, der med stærkt udbygget ansvar på arbejdsmiljøområdet i dag eksisterer som Arbejdstilsynet. Arbejdstilsynet blev først i 1963 overført til Arbejdsministeriet fra Socialministeriet.

Arbejdsmarkedsstyrelsen Arbejdsmarkedsstyrelsen blev oprettet i 1989, da det daværende Arbejdsdirektorat og Direktoratet for Arbejdsmarkedsuddannelserne blev lagt sammen som et led i statens tiltag for at forenkle og afbureaukratisere forvaltningen. Baggrunden for at oprette Arbejdsdirektoratet går tilbage til 1907, hvor Folketinget vedtog loven om arbejdsløshedskasser. A-kasserne fik efter loven tilskud fra stat og kommune og var derfor underkastet et statsligt tilsyn. I 1913 blev den Offentlige arbejdsanvisning (AF's forgænger) oprettet og i 1921 blev det oprindelige Arbejdsdirektorat oprettet for at styre de to områder. Arbejdsløshedsforsikringen blev først i 1963 overført fra Socialministeriet til Beskæftigelsesministeriet.

Arbejdsdirektoratet (Tidligere Direktoratet for Arbejdsløshedsforsikringen)

I løbet af 70'erne blev arbejdsløshedsdagpengene på grund af den høje ledighed en af de helt store poster på statsbudgettet. I 1984 blev ansvaret for arbejdsløshedsforsikringen og tilsynet med A-kasserne overført til den nye selvstændige enhed, Direktoratet for Arbejdsløshedsforsikringen, der blev skilt ud fra det daværende Arbejdsdirektorat.

Arbejdsmiljøinstituttet Instituttet blev oprettet i 1946 som Arbejds- og Fabriktilsynets Laboratorium for Arbejdshygiejne. I 1954 blev navnet ændret i forbindelse med den store arbejdsmiljøreform til Statens Institut for Arbejdshygiejne. Da arbejdsmiljøloven trådte i kraft i 1977 blev Arbejdsmiljøinstituttet etableret som et egentligt forskningscenter.

## [redigér] Se også

- Danske beskæftigelsesministre

## [redigér] Kilde

- Beskæftigelsesministeriet

Hentet fra "http://da.wikipedia.org../../../b/e/s/Besk%C3%A6ftigelsesministeriet.html"

Kategorier: Arbejdsmarkedet | Danske ministerier

##### Views

- Artikel
- Diskussion
- Nuværende version

##### Søg